b"\n_START_ARTICLE_\nEdifici de la Farella\n_START_SECTION_\nDescripci\xc3\xb3\n_START_PARAGRAPH_\nEs tracta d'una construcci\xc3\xb3 molt mal conservada, que est\xc3\xa0 edificada al costat d'un aflorament roc\xc3\xb3s, en un terreny erm cobert de matolls i vegetaci\xc3\xb3 baixa, que amaguen gran part de les restes._NEWLINE_Les parets conservades configuraven un edifici for\xc3\xa7a gran, d'uns 25 m de llargada, de forma rectangular. Els murs perimetrals es conservaven amb una al\xc3\xa7ada m\xc3\xa0xima de 60 cm, l'amplada variaria entre 60 i 80 cm. L'espai inferior podria haver estat compartimentada en nou estances estretes i allargades i de mides diverses. S'observaven diferents espais corresponents a portes inferiors._NEWLINE_Les parets estaven constru\xc3\xafdes amb lloses de pissarra sense treballar, disposades de manera irregular, per\xc3\xb2 ben ajustades. En diferents punts es veien les lloses disposades de manera inclinada en un sol sentit i, en d'altres trams es veia un opus spicatum ben marcat.\n_START_SECTION_\nHist\xc3\xb2ria\n_START_PARAGRAPH_\nAquest seria un possible edifici medieval en relaci\xc3\xb3 amb el nucli de poblaci\xc3\xb3 de Magrigul, a Monjoi."